Juri Drozdov

Juri Ivanovitš Drozdov (vene keeles Юрий Иванович Дроздов; 19. september 1925 Minsk, Valgevene NSV – 21. juuni 2017 Moskva) oli vene luurejuht, kindralmajor. 

Teise maailmasõja ajal suunati Juri Drozdov 1944. aastal kohe pärast suurtükiväekooli lõpetamist rindele. Ta osales 1945. aasta kevadel Berliini operatsioonis. Sõja lõpetas Drozdov leitnandi auastmes.

1956. aastal pärast Võõrkeelte Sõjalise Instituudi lõpetamist arvati Drozdov Riikliku Julgeoleku Komitee koosseisu. Ta töötas KGB välisluure residendina Hiina Rahvavabariigis (1964–1968) ja Ameerika Ühendriikides (1975–1979; ametlikult oli ta NSV Liidu alalise esindaja asetäitja ÜRO juures). 

27. detsembril 1979 oli Drozdov Amīni tapmise operatsiooni üks juhte.

Aastatel 1979–1991 oli Drozdov NSV Liidu Riikliku Julgeoleku Komitee Esimese Peavalitsuse ülema asetäitja ja ühtlasi illegaalse luure valitsuse (S Valitsuse) ülem. Juunis 1991 arvati Drozdov reservi.

Tunnustus
1945 – Punatähe orden (13 juuni 1945)
1978 – Punalipu orden
1980 – Lenini orden

Kategooria:Nõukogude Liidu kindralid
Kategooria:Nõukogude Liidu luurajad
Kategooria:Venemaa kindralid
Kategooria:KGB töötajad
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Punalipu ordeni kavalerid
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Trojekurovo kalmistule maetud
Kategooria:Sündinud 1925
Kategooria:Surnud 2017